rigor mortis
Rigor mortis er et af de sene, sikre dødstegn, der hos mennesket udvikles ca. tre timer efter dødens indtræden og skyldes mælkesyreophobning i musklernes celler pga. iltmangel.
Efter slagtning indtræder rigor mortis for kvæg efter 10-24 timer, for svin efter 4-18 timer og hurtigere for mindre dyr som kyllinger og fisk. Kød opskæres normalt efter køling og indtrædelse af rigor mortis, "koldudbening".